Lav et referat af nedenstående tekst:

Tekst:
Svedige håndflader, grønne duge på eksamensbordene og hovederne fulde af pensum. De sidste anstrengelser før studenterhuen kan sættes på hovedet blev i dag overstået for elever fra IB World School på Hasseris Gymnasium. De kan, som årets første elever på skolen, bytte bøgerne ud med champagneglas, de kan tømme hovedet for eksamenspensum og lufte studenterhuen. Det er nogle glade nybagte studenter, TV2 Nord møder, imens huen endnu er kridhvid og det hele lige skal synke ind. -	Det er lidt mærkeligt, at jeg ikke skal hjem og læse op eller lave lektier. Det føles mega godt, lød det fra årets første student på Hasseris Gymnasium, Michaela Cheryl Attoh-Micah. En anden, der også fik studenterhuen på hovedet, var 19-årige Tobias Popp Christensen. -	Det er lidt surrealistisk. Jeg skal lige fejre det lidt, og så tror jeg, det går op for mig senere, at jeg er blevet student, fortæller han. Endelig uden restriktioner Det er ikke kun studenterne, der er glade. Også leder af IB-afdelingen Karin Mølgaard Skals er begejstret over, at skolen nu kan fejre sine studenter uden restriktioner – for første gang i tre år. -	De nybagte studenter har ikke set, imens de har gået på skolen, hvordan vi plejer at fejre studenterne, så derfor er det helt nyt for dem. Særligt for de af vores elever, som ikke har danske rødder har der været meget forklaring af, hvordan vi fejrer det her, forklarer hun. De sidste tre år har fejringen været overskygget af coronapandemien, og derfor har man været nødt til at tænke i alternative baner. -	Sidste år måtte vi holde det i et telt bag festsalen, fordi vi ikke måtte blande folk overhovedet, fortæller Karin Mølgaard Skals. Torsdag er det heldigvis fortid, og de nybagte studenter kan fejre, præcis som det passer dem. -	Studenterkørsel, fester, gaden og alt det der, remser Michaela Cheryl Attoh-Micah op med sin nye hue på.

Referat:
På Hasseris Gymnasium kunne de første studenter fra skolens IB World School-afdeling torsdag sætte huerne på hovedet. For første gang i tre år kan eleverne fejre uden cororna-restriktioner.